**NOTA INFORMATIVĂ**

**la proiectul Ordinului Ministerului Finanțelor**

**,,Cu privire la modificarea și completarea unor Ordine**

**ale Ministerului Finanțelor”**

Necesitatea elaborării proiectului Ordinului menționat este condiționată de faptul corelării prevederilor actelor normative elaborate de către Ministerul Finanțelor cu prevederile Codului fiscal și altor acte normative, precum și întru eficientizarea și simplificarea modalității de raportare a obligațiilor fiscale.

Astfel, prin modificarea Ordinului Ministerului Finanțelor nr. 153 din 22 decembrie 2017 ”Privind aprobarea formularului tipizat al Declarației cu privire la impozitul pe venit pentru agenții economici” se urmărește de a se duce în concordanță noțiunile și termenele din Codul fiscal.

Conform Legii nr.122 din 16.08.2019 pentru modificarea unor acte legislative, în vigoare la 1 ianuarie 2020, creșterea de capital se va determina doar de către contribuabilii persoane fizice rezidenţi şi nerezidenţi ai Republicii Moldova care nu practică activitate de întreprinzător, iar suma creşterii de capital va constitui 50% din suma excedentară a creşterii de capital recunoscute peste nivelul oricăror pierderi de capital suportate pe parcursul perioadei fiscale.

Totodată, potrivit Legii menționate, dreptul de a beneficia de scutirea personală o au doar contribuabilii (persoane fizice rezidente) care au un venit anual impozabil mai mic de 360000 de lei, cu excepţia veniturilor prevăzute la art.901 din Codul fiscal.

Astfel, ținînd cont de modificările menționate, urmează a fi operate ajustările corespunzătoare în Declarațiile cu privire la impozitul pe venit.

 **Ministru Natalia GAVRILIȚA**